Majakkalaiva Verkkomatala
Majakkalaiva "Verkkomatala" on talven kuluessa Helsingin laivatokassa ollut korjattavana. Merimerkki aluksen keulakokassa vetää ehdottomasti jokaisen ohitsekulkevan huomion ja uteliaisuuden puoleensa. Laivan ulkomuoto näyttää hyvin tanakalta, pohja on melkein munanmuotoinen, johon on asetettu kaksi pohjaplootua vastaan vaakasuoraa siipeä molemmin puolin köliä, joitten tarkoitus on estää merenkäynnin liian kovaa rullaamista. Sitä paitsi on sillä paljon suuremmat reunat kuin tavallisilla aluksilla. Sisustus on pääasiallisesti laitettu miehistön mukavuutta ja ruokavarojen sekä vesivarojen säilyttämistä varten, jotka eivät ota vähäistä tilaa, kun niitä pitää olla koko purjehdusajaksi, mikä kestää 30 á 32 viikkoa. Miehistöön kuuluu päällikkö, kaksi perämiestä, kokki ja neljä matruusia sekä kaksi luotsia. Näitten huoneet ottavat melkein koko välikannen. Vesisäiliöt ovat etumaisimpana keulassa ja leipävarastot keskilaivassa kanssien alla. Laiva varustetaan 5 á 6,000 leiviskän painoisella painolastilla ja ulkopuolelta, että sen paremmin huomaisi, on se maalattu tulipunaiseksi. Etumastoon hinataan auringon laskettua valaisulaitos, jossa on kolme jättiläislinssilamppua.

[Lähde: Wiipurin Sanomat 1.4.1890 sivu 3]

[1 leiviskä = 10 kiloa, aiemmin 8,5 kiloa]

Anonyymi
Karjala
Merenkulku
Wiipurin Sanomat
1890